:-(((    So, jetzt isches scho wieder passiert... s Gotti isch scho wieder go reise!!!  Isch das nöd unglaublich? Chum da, scho wieder weg. Aber ich han d Ziit mit ihre gnosse und dasmal gaht sie au nöd soooo lang weg (nüme mis halbe Läbä, nur no vier Monet...). Und a mim Geburi isch sie no da gsi!  Ah, ja, genau, han wieder emal Geburi gha! Wieso hät mer de nöd öfters? Han sicherheitshalber no e Wuche lang jede Tag nach Gschänkli  gfröget.. Hä ja, zerscht chunsch s ganz Jahr nüt über und denn gits gad en MEGA Berg voll Gschänkli. Das isch ja de oberhammer gsi!!! Und Chueche häts au gad zwei Mal geh. Und denn erscht no de bescht Chueche wos git : S C H O G G I !!!  und ich han Autos, Töffs, Flugis, en Traktor und au en GROSSE TRAKTOR übercho, so richtig eine zum Trampä!!! Han zwar fascht chli Angscht gha vor dem Ungetüm, aber jetzt gangi jede Tag verusse go luege, öb er no da isch und uf mich wartet, bis ich gross gnueg bin (unds  ändli wieder schön warm wird, grmpf!!!)  Lueged s Video a (sorry, isch chli dunkel worde, aber ghöre tuet mer mich guet...) und meh Wort dezue bruchts nüme...    bis gliihiiii - de Yannis